section_heading: Amaterska promatranja
paragraph_text: Prividni sjaj cijelog skupa je magnitude + 4,5 što znači da ga je u tamnim noćima moguće vidjeti golim okom. S naših zemljopisnih širina to će biti malo teža zadaća jer skup ima veliku južnu deklinaciju i nisko kulminira nad našim obzorom. Unatoč tome, skup je predivna meta kako za teleskop tako i za dalekozore. Manji dalekozori, 10x50, mogu u isto vidno polje smjestiti i sjajni Sirius i M41.